KISKŐRÖS VÁROS POLGÁRMESTERE
__________________________________________________________________________

ELŐTERJESZTÉS

(a Képviselő-testület 2012. október 17-i ülésére)

TÁRGY: NEMZETI ADÓ- ÉS VÁMHIVATAL HELYISÉGBÉRLETI SZERZŐDÉSÉNEK MEGHOSSZABBÍTÁSA
A Képviselő- testület 111/2007. számú határozata alapján Kiskőrös Város Önkormányzata a kiskőrösi 2481 hrsz-ú, természetben Kiskőrös, Árpád u. 8. szám alatti 2 db, összesen 32,6 m2 alapterületű irodahelyiségét 2009. november 15. napjától 2010. november 15. napjáig terjedő időtartamra - de legfeljebb addig, ameddig a Kiskőrösi Többcélú Kistérségi Társulás ellátja a 62/2012. számú Képviselő- testületi határozattal átadott önkormányzati feladatokat - bérbe adta az Adó- és Pénzügyi Ellenőrzési Hivatal Dél- alföldi Regionális Igazgatósága jogutódja: Nemzeti Adó- és Vámhivatal Dél- alföldi Regionális Adó Főigazgatósága részére. 
A bérleti szerződés 4 alkalommal meghosszabbításra került.

A költségvetési szerv főigazgatója kérte, hogy a tevékenysége megfelelő színvonalú ellátásához az Önkormányzat a továbbiakban is adja bérbe részére a kijelölt ingatlanrészt.
Figyelemmel arra, hogy a Nemzeti Adó- és Vámhivatal Dél- alföldi Regionális Adó Főigazgatósága az ingatlanban továbbra is közérdekű tevékenységet kíván végezni, valamint a célszerűségi és hasznosíthatósági szempontokat figyelembe véve javasolom, hogy a Képviselő-testület hosszabbítsa meg a helyiségbérleti jogviszonyt 2013. november 15. napjáig. A bérbeadás tekintetében nyilvános meghirdetés, illetve pályázat kiírása nem indokolt, tekintettel ara, hogy a nevezett helyiség bérbeadása 1 évet nem haladja meg.
Kiskőrös, 2012. október 10.

Domonyi László sk.


polgármester

HATÁROZAT-TERVEZET

1. A Képviselő-testület a kiskőrösi 2481 hrsz-ú, természetben Kiskőrös, Árpád u. 8. szám alatti 2 db, összesen 32,6 m2 alapterületű irodahelyiségek tekintetében a Nemzeti Adó- és Vámhivatal Dél- alföldi Regionális Adó Főigazgatósága helyiségbérleti jogviszonyát 2014. május 13. napjáig meghosszabbítja, de legfeljebb addig, ameddig a Kiskőrösi Többcélú Kistérségi Társulás ellátja a 62/2012. számú Képviselő- testületi határozattal átadott önkormányzati feladatokat
2. A Képviselő-testület felhatalmazza Polgármestert a módosításokkal egységes szerkezetbe foglalt bérleti szerződés aláírására.
Felelős:
polgármester

Határidő: 
azonnal
1. sz. melléklet a ..../2012. sz Képviselő- testületi határozathoz

BÉRLETI SZERZŐDÉS
a korábbi módosításokkal egységes szerkezetbe foglalva
                                                    (tervezet)
amely létrejött egyrészről Kiskőrös Város Önkormányzata (6200 Kiskőrös, Petőfi tér1., képviseli: Domonyi László polgármester), mint az ingatlan tulajdonosa (a továbbiakban: Bérbeadó), másrészről a Nemzeti Adó- és Vámhivatal (6721 Szeged, Bocskai u. 14., mint az Adó- és Pénzügyi Ellenőrzési Hivatal Dél- alföldi Regionális Igazgatósága jogutódja, képviseli: dr. Papp István főigazgató), mint bérlő (a továbbiakban: Bérlő) között alulírott napon és helyen, az alábbi feltételek mellett:
1. Bérbeadó az önkormányzati vagyonról, a vagyon hasznosításáról szóló 13/1992. (VII.8.) önk. rendelet 6. §-a, a Képviselő- testület 111/2007.; valamint a …../2012. számú határozatai alapján bérbe adja, Bérlő bérbe veszi Kiskőrös Város Önkormányzata tulajdonát képező, 2481 hrsz-ú, természetben 6200 Kiskőrös, Árpád u. 8. szám alatti ingatlannak, a mellékelt alaprajzon feltüntetett 2 db, összesen 32,6 m2 nagyságú irodahelyiséget meghatározott 1 éves időtartamra, de legfeljebb addig, ameddig a Kiskőrösi Többcélú Kistérségi Társulás ellátja a 62/2007. számú Képviselő- testületi határozattal átadott önkormányzati feladatokat. A bérlet kiterjed az épületnek a mellélelt alaprajzon feltüntetett közös használatú helyiségeire is.
2. Bérlő az 1. pont szerint bérbevett 2 irodahelyiséget kizárólag tevékenységével összefüggő irodai célra használhatja.

3. Szerződő Felek kijelentik, hogy bérlemény Bérlő részére történő birtokba bocsátása jegyzőkönyv felvételét követően történt.
4. Szerződő felek a bérleti díjat négyzetméterenként havi 1.311,- Ft + Áfa összegben, azaz havi 42.739,- Ft + Áfa összegben állapítják meg.

5. A bérleti díj a közüzemi szolgáltatások díját nem foglalja magában. Bérbeadó kötelezettséget vállal arra, hogy Bérlő által igénybe vett közüzemi szolgáltatások díját (fűtés, víz, elektromos áram, szennyvízelvezetés) a szolgáltató szervezetnek megelőlegezi.

6. Bérlő kötelezettséget vállal az általa ténylegesen igénybe vett és Bérbeadó által megelőlegezett közüzemi szolgáltatások díjának Bérbeadó részére történő megtérítésére az alábbiak szerint:

a) Elektromos áram: a mellékelt alaprajzon feltüntetett 212,6 m2 nagyságú épületrész külön mérőórával ellátott. Az épületrész tényleges közüzemi díjának megtérítése az épületrészt használók között, az általuk használt irodahelyiségek alapterületére figyelemmel négyzetméter arányosan történik azzal, hogy az épületrészből összesen 85,3 m2 (100 %) van használatban. Az így kiszámítottak szerint az 1. pontban megjelölt 2 irodahelyiségre (32,6 m2) eső közüzemi díj mértéke az épületrész tényleges fogyasztásának 38 %-a.
b) Fűtés: az épület fűtéséhez igénybe vett földgáz mérésére egy mérőóra került felszerelésre. A közüzemi szolgáltatóval a szolgáltatási szerződést Kiskőrös Város Önkormányzat Egészségügyi Szolgálata kötötte meg, ezért Bérlő az Egészségügyi Szolgálattal a fűtési költség megtérítése céljából megállapodást kötött.
c) Vízfelhasználás, szennyvízelvezetés: az épületet használók által igénybe vett ivóvíz mennyiségének méréséhez egy mérőóra került felszerelésre. A közüzemi szolgáltatóval a szolgáltatási szerződést Kiskőrös Város Önkormányzat Egészségügyi Szolgálata kötötte meg, ezért Bérlő megállapodást kötött az Egészségügyi Szolgálattal a vízfelhasználás és szennyvízelvezetés díjának megtérítése céljából.

7. Bérlő tényleges fogyasztásának elfogadja a közüzemi szolgáltatók által kibocsátott számlán szereplő adatokat.

8. Bérlő kötelezettséget vállal arra, hogy jelen szerződés 4. pontjában meghatározott bérleti díjat havonta előre, számla ellenében, egy összegben legkésőbb a tárgyhónap 15. napjáig – átutalással teljesíti Bérbeadó Cib Bank Zrt.-nél vezetett 10701300-67146738-51100005 számú számlájára; a 6. a) pont szerint kiszámított elektromos áram díját negyedévente, Bérbeadó által kibocsátott számla alapján Bérbeadónak megtéríti. A bérleti díj és a közüzemi szolgáltatási díj késedelmes fizetése esetén Bérbeadó a mindenkor hatályos jogszabály szerint megállapított mértékű késedelmi kamatot számít fel.
9. A bérelt ingatlanrész állagmegóvásához szükséges belső karbantartási ( festés, mázolás, hibás berendezések javítása stb.) intézkedések megtétele Bérlő kötelezettsége és annak terhére történik. Bérlő a helyiségekben átalakítást csak Bérbeadó írásban adott előzetes hozzájárulásával végezhet.

10. Bérlő köteles gondoskodni a bérbevett helyiségek takarításáról és a keletkezett nem háztartási szemét elszállításáról.

11. Bérlő tudomásul veszi, hogy a mellékelt alaprajzon feltüntetett ingatlanrész helyiségeinek bérlői, használói közösen, saját költségükre kötelesek gondoskodni a közös használatra szolgáló helyiségek (közlekedő, WC, kávézó, lépcsőtér) tisztántartásáról.

12. Bérlő kötelezettséget vállal arra, hogy tevékenységével nem zavarja az épület egyéb helyiségeit használók tevékenységét.

13. Szerződő felek megállapítják, hogy a bérbevett helyiségek a biztonságtechnikai és tűzvédelmi előírásoknak megfelelnek. Jelen szerződés időtartama alatt a hatósági előírások betartása, Bérlő által használt berendezések vonatkozásában az esedékes érintésvédelmi vizsgálatok elvégeztetése Bérlő feladata és Bérlő költségére történik.
14. Bérlő köteles Bérbeadót értesíteni, ha a tulajdonost terhelő munkák szükségessége merül fel és köteles tűrni, hogy Bérbeadó azokat elvégezze, továbbá a károk elhárításához szükséges intézkedéseket megtegye. A mulasztásból eredő károkért Bérlő felelős.

15. A rendeltetésszerű használatot, a megállapodásban foglalt kötelezettségek teljesítését, a közérdekű célok megvalósítását, valamint a helyiségek kihasználtságát Bérbeadó a törvényben foglalt feltételekkel, előzetes bejelentést követően jogosult ellenőrizni.

16. Bérlő a helyiségeket – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a tulajdonosnak visszaadni. Bérlő kötelezettséget vállal arra, hogy a Bérbeadót erről haladéktalanul, írásban értesíti.

17. Bérbeadó a szerződést írásban felmondhatja, ha Bérlő a szerződésben vállalt, vagy jogszabályban előírt egyéb lényeges kötelezettségét nem teljesíti.

18. Bérlő a következő hónap utolsó napjára felmondhat. 
19. Bérlő a szerződés megszűnésével egyidejűleg köteles a helyiségeket kiürítve, a birtokbaadás alkalmával jegyzőkönyvben rögzített állapotnak megfelelően (indokolt esetben festve, mázolva, a hibás berendezéseket kijavítva) Bérbeadónak átadni.
20. Jelen szerződésben nem szabályozott kérdésekben szerződő felek a Polgári Törvénykönyvről szóló 1959. évi IV. törvény és a nemzeti vagyonról szóló 2011. évi CXCVI. törvény rendelkezéseit tekintik irányadónak.
Jelen bérleti szerződést a szerződő felek elolvasás után, mint akaratukkal mindenben megegyezőt, helybenhagyólag írták alá.

K i s k ő r ö s, 2012. október ……
Kiskőrös Város Önkormányzata,                         Nemzeti Adó- és Vámhivatal Dél- alföldi                    

mint bérbeadó képviseletében:                             Regionális Adó Főigazgatósága, mint  

                                                                                  bérlő képviseletében
Domonyi László                                                                  dr. Papp István
   polgármester                                                           
     főigazgató
Ellenjegyzem:                                                              

                        dr. Csertő Gyula                                  

                                   jegyző

